Lapista saattaa tänään tulla Euroopan lämpöisin paikka. Ennusteen mukaan 30 asteen raja voi päivän kuluessa ylittyä ainakin Inarissa.

Pohjois-Lapissa Utsjoen Kevolla oli jo kello 11 lähes 28 astetta lämmintä.

Hyvin lämmintä luvataan myös Tornionjokilaaksoon. Siellä kovia lämpötiloja on luvassa myös Ruotsin puolelle.

Vastaavia helteitä tälle päivälle koko Euroopan alueella ennustetaan vain Välimeren itäosiin.

Hyvin lämpimiä ovat myös Lapin järvien vedet. Esimerkiksi Inarijärven veden lämpötila on nyt 16,6 astetta. Lukema on korkeampi kuin kertaakaan viime vuonna. Samalla se on 9,8 astetta korkeampi kuin keskimäärin tähän aikaan.

Inarijärven lämpötila on samalla uusi toukokuun ennätys.

Suomen ympäristökeskuksen (siirryt toiseen palveluun) lukujen mukaan järvien vedet ovat lämmenneet hyvin nopeasti toukokuun puolivälin jälkeen.